open-index/open-wikipedia-markdown huggingface dataset:
மதுப் முத்கல்

[thumb| மார்ச் 29, 2006 அன்று புதுதில்லியில் நடைபெற்ற பரிசளிப்பு விழாவில் குடியரசுத் தலைவர் [ஆ. ப. ஜெ. அப்துல் கலாம் மதுப் முத்கலுக்கு பத்மசிறீ விருதினை வழங்கினார்.]]
**மதுப் முத்கல்** (Madhup Mudgal) இந்திய இந்துஸ்தானி இசை பாடகரான இவர், கயல் மற்றும் பஜனைகளுக்கு பெயர் பெற்றவர். குமார் கந்தர்வனின் சீடரான இவர், இசையமைப்பாளராகவும், இசை நடத்துனராகவும், இசை மற்றும் நடனப் பள்ளியான தில்லி கந்தர்வ மகாவித்யாலயாவின் முதல்வராகவும் 1995 முதல் இருந்து வருகிறார்.

இவர் 2006 ல் இந்திய அரசிடமிருந்து மதிப்புமிக்க பத்மசிறீ விருதைப்]] பெற்றுள்ளார்.

## ஆரம்பகால வாழ்க்கையும், பயிற்சியும்
குவாலியர் கரானாவைச் சேர்ந்த புகழ்பெற்ற பாரம்பரிய இசைக்கலைஞர் பேராசிரியர் வினய் சந்திர முத்கல் என்பவருக்கு இவர் புதுதில்லியில் பிறந்தார். இவரின் தந்தை 1939 ஆம் ஆண்டில் புது தில்லியின் கந்தர்வ மகாவித்யாலயாவை கன்னாட் பிளேசில் தொடங்கினார். சிறந்த கல்வித் திரைப்படத்திற்கான தேசிய திரைப்பட விருதை வென்ற விஜயா முலே எழுதிய *ஏக் அனெக் அவுர் ஏக்தா* என்ற இயங்குபடத்தில் *ஹிந்த் தேஷ் கே நிவாசி* என்ற பாடல்களுக்கு சிறந்த முறையில் இவரின் தந்தை நினைவுகூரப்படுகிறார். தனது தந்தையின் ஆர்வத்தின் காரணமாக, மதுப் ஒரு இசை சூழலில் வளர்ந்தார். அங்கு பண்டிட் ஓம்கார்நாத் தாக்கூர், அலி அக்பர் கான் போன்ற மூத்த இசைக்கலைஞர்கள் இசை அமர்வுகளுக்கு தவறாமல் வருவார்கள். இந்த பள்ளி 1972 ஆம் ஆண்டில் தீன தயாள் உபாத்யாய் சாலையில் தற்போதைய இடத்திற்கு மாற்றப்பட்டது. இன்று 1200க்கும் மேற்பட்ட நடன மற்றும் இசை மாணவர்கள் மற்றும் 60 ஆசிரியர்களைகளும் உள்ளனர்.
புது தில்லி, மாடர்ன் பள்ளியில் தனது ஆரம்ப பள்ளிப்படிப்பை நிறைவு செய்த இவர், பின்னர், தில்லி பல்கலைக்கழகத்திலிருந்து இசையில் முதுகலையையும், கயலில் ஆராய்ச்சிக்காக முதுதத்துவமாணியையும் பெற்றார். இந்துஸ்தானி இசையில் தனது ஆரம்பகால பயிற்சியை தனது தந்தையிடமிருந்து பெற்றார். மேலும் பண்டிட் வசந்த் தாக்கர், பண்டிட் ஜஸ்ராஜ், இறுதியாக இசைக்கலைஞர் குமார் கந்தர்வன் போன்ற இசைக்கலைஞர்களின் கீழும் கற்றுக் கொண்டார்.

## தொழில்
இவர், தனது நிகழ்ச்சிக்காக உலகம் முழுவதும் பயணம் செய்கிறார். இவர் பல ஆண்டுகளாக கந்தர்வ இசைக்குழுவின் நடத்துனராக இருந்து வருகிறார். தில்லியின் பழமையான இசைப் பள்ளியான காந்தர்வ மகாவித்யாலயாவின் முதல்வராக 1995 ஆம் ஆண்டு முதல் பணியாற்றி வருகிறார். அங்கு இவர் பல இசைக்கலைஞர்களுக்கு பயிற்சி அளித்து வருகிறார்.

இவர் தனது சகோதரி ஒடிசி நடனக் கலைஞரும் நடன இயக்குனருமான மாதவி முத்கலின் தயாரிப்புகளுக்கு இசையமைக்கிறார்.

## சொந்த வாழ்க்கை
இவரது சகோதரி மாதவி முத்கல்யும், கந்தர்வ மகாவித்யாலயத்தில் கற்பிக்கிறார். இவரின் மகள் அருசி, தில்லியில் உள்ள கார்மல் கான்வென்ட் பள்ளியின் முன்னாள் மாணவரும், கந்தர்வ மகாவித்யாலயாவின் மாதவியால் பயிற்சியளிக்கப்பட்டவருமாவார். இவர் 2003 ஆம் ஆண்டில் ஒரு தனி ஒடிசி நடனக் கலைஞராக அறிமுகமானார். 2008ஆம் ஆண்டில், ஜெர்மனி நடன இயக்குநர் பினா பாசு ஏற்பாடு செய்த சர்வதேச நடன விழாவில் பங்கேற்ற ஒரே இந்திய நடனக் கலைஞர் ஆவார். அங்கு *பாகேசிறீ* என்ற நடனத்தின் ஒரு சிறுபகுதியை நிகழ்த்தினார். இவரது சகோதரர் முகுல் முத்கல் பஞ்சாப் மற்றும் அரியானா உயர் நீதிமன்றத்தின் ஓய்வுபெற்ற தலைமை நீதிபதியாவார்.

## மேலும் காண்க

* வினய் சந்திர முத்கல்
* மாதவி முத்கல்
* முகுல் முத்கல்
* சுபா முத்கல்

## குறிப்புகள்

## வெளி இணைப்புகள்
* Gandharva Mahavidyalaya, New Delhi, website
* Madhup Mudgal at *[[last.fm]]*

பகுப்பு:பத்மசிறீ விருது பெற்ற கலைத் துறையினர்
பகுப்பு:தில்லி நபர்கள்
பகுப்பு:வாழும் மக்கள்
ஆயிரம்விளக்கு மெற்றோ நிலையம்

**ஆயிரம்விளக்குகள் மெற்றோ நிலையம்** (*Thousand Lights Metro Station*) சென்னை மெற்றோவின் நீல பாதையில் உள்ள மெற்றோ இரயில் நிலையம் ஆகும். இந்த நிலையம் சென்னை மெற்றோ, வண்ணாரப்பேட்டை-சென்னை சர்வதேச விமான நிலையத்தின் நடைபாதை 1ல் உள்ள நிலத்தடி நிலையங்களில் ஒன்றாகும். இந்த நிலையம் ராயப்பேட்டை, கிரீம்ஸ் சாலை மற்றும் கோபாலபுரம் ஆகியவற்றின் சுற்றுப்புறங்களுக்குச் சேவை செய்கிறது.

## வரலாறு

### சொற்பிறப்பியல்
இந்த மெற்றோ நிலையத்தின் அருகிலுள்ள ஆயிரம்விளக்கு மசூதி இருப்பதால் இந்நிலையத்திற்கு பெயர் சூட்டப்பட்டுள்ளது.

### கட்டுமானம்

## நிலையம்
இந்த நிலையம் 10 பிப்ரவரி 2019 அன்று பொதுமக்களுக்காகத் திறக்கப்பட்டது. இருப்பினும், கட்டுமானப் பணிகளின் சில பகுதிகள் பதவியேற்ற தேதியில் முழுமையடையாமல் இருந்தது.

### நிலைய தளவமைப்பு

### வசதிகள்
ஆயிரம் விளக்குகள் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்

## இணைப்புகள்

### பேருந்து
பெருநகர போக்குவரத்துக் கழகம் (சென்னை) பேருந்து வழிகள் எண் 1 ஏ, 1 பி, 3 ஏ, 5 சி, 11, 11 ஏ, 11 ஏசிடி, 11 ஜி, 11 எச், 18 ஏ, 18 டி, 18 இ, 18 கே, 18 ஆர், 21, 23 சி, 23 வி, 24 ஏ, 26, 26 பி, 26CUT, 26J, 26M, 26R, 27D, 27DGS, 27L, 51J, 51P, 52, 52B, 52K, 52P, 54, 54D, 54M, 60, 60A, 60D, 60H, 88A, 88Ccut, 88K, 88R, 118A, 188, 221, 221H, A51, B18, D51, E18, M51R, T29, அருகிலுள்ள ஆனந்த் தியேட்டர் பஸ் நிறுத்தத்திலிருந்து நிலையத்திற்கு சேவை செய்கிறது. 

### ரயில்

## நுழைவு / வெளியேறு

## கேலரி

## மேலும் காண்க

## மேற்கோள்கள்

## வெளி இணைப்புகள்

* 
* ''நகர்ப்புற ரெயில்.'' ''நிகர'' - உலகின் அனைத்து மெற்றோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
*  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
முகுல் முத்கல்

நீதிபதி **முகுல் முத்கல்** (Mukul Mudgal) தில்லி உயர்நீதிமன்றத்தின் ஓய்வு பெற்ற இந்திய நீதிபதியாவார். 2009 முதல் 2011 வரை பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாகவும் இருந்தார். தற்போது இவர் சர்வதேச கால்பந்து சங்கத்தின் கூட்டமைப்பின் நிர்வாகக் குழுவிலும், மறுஆய்வுக் குழுவிலும் தலைவராக உள்ளார்.

## சுயசரிதை
குவாலியர் கரானாவைச் சேர்ந்த புகழ்பெற்ற இந்துஸ்தானி இசைக்கலைஞர் பேராசிரியர் வினய் சந்திர முத்கலுக்கு இவர் புதுதில்லியில் பிறந்தார். இவரின் தந்தை 1939 ஆம் ஆண்டில் புது தில்லியின் கந்தர்வ மகாவித்யாலயாவை புது தில்லி கன்னாட்டு பிளேசில் தொடங்கினார். சிறந்த கல்வித் திரைப்படத்திற்கான தேசிய திரைப்பட விருதை வென்ற விஜயா முலே எழுதிய *ஏக் அனெக் அவுர் ஏக்தா* என்ற இயங்குபடத்தில் *ஹிந்த் தேஷ் கே நிவாசி* பாடலின் வரிகளுக்கு பேராசிரியர் வினய் சந்திர முத்கல் இன்றும் நினைவுகூரப்படுகிறார். புது தில்லியில் மாடர்ன் பள்ளியிலிருந்து பள்ளிப் படிப்பை முடித்த முகுல் முத்கல் இளங்கலை அறிவியலை தில்லி பல்கலைக்கழகத்திலும், பின்னர் சட்டப்பட்டத்தை முடித்தார். 1973ஆம் ஆண்டில் இந்திய உச்ச நீதிமன்றத்திலும் தில்லி உயர் நீதிமன்றத்திலும் வழக்கறிஞராக தனது வாழ்க்கையைத் தொடங்கினார். இவர் முனைவர் ஒய். எஸ். சிட்டாலேவின் (மூத்த வழக்குறைஞர்) கீழ் பல ஆண்டுகளாக பணியாற்றினார். மேலும் பல முக்கிய வழக்குகளில் வழக்காடினார். இவர் மார்ச் 2, 1998 அன்று தில்லி உயர்நீதிமன்ற நீதிபதியாக நியமிக்கப்பட்டார். அதன்பிறகு, 2009 திசம்பர் 5ஆம் தேதி பஞ்சாப் மற்றும் அரியானா உயர்நீதிமன்றத்தின் தலைமை நீதிபதியாகி, சனவரி 3, 2011 அன்று ஓய்வு பெற்றார்.

## முத்கல் ஆணையம்
2014ஆம் ஆண்டில், இவர் 2013இல் நடந்த இந்தியன் பிரீமியர் லீக் பந்தயங்களில் நடந்த ஊழல் பற்றி விசாரிக்கும் முத்கல் ஆணையத்தின் தலைவராக இருந்தார். இதில் இந்திய கூடுதல் தலைமை வழக்கறிஞர் எல்.நாகேஸ்வர ராவும், மூத்த வழக்கறிஞரும் முன்னாள் துடுப்பாட்ட நடுவருமான நிலே தத்தா ஆகியோரும்  ஊழல் குற்றச்சாட்டு தொடர்பாக ஒரு விசாரணையை நடத்த இந்திய உச்ச நீதிமன்றத்தால் நியமிக்கப்பட்டனர் .

இவரது சகோதரி மாதவி முத்கல் இந்திய ஒடிசி நடனக் கலைஞராகவும், சகோதரர் மதுப் முட்கல், இந்துஸ்தானி இசை பாடகராகவும் புகழ்பெற்றவர்கள். இவர், தனது தந்தையின் சீடரும், பாடகருமான சுபா முத்கலை திருமணம் செய்து கொண்டார். பின்னர் இவர்கள் பிரிந்தனர். வரது மகன் தவால் தில்லியைச் சேர்ந்த "*ஹாஃப் ஸ்டெப் டவுன்"* என்ற பிரபல இசைக்குழுவை நடத்தி வருகிறார். மேலும்,சிறந்த போக்கர் வீராகவும் அறியப்படுகிறார்.

## மேலும் காண்க

* வினய் சந்திர முத்கல்
* மாதவி முத்கல்
* மதுப் முத்கல்
* சுபா முத்கல்

## குறிப்புகள்

பகுப்பு:வாழும் மக்கள்
தி கேஸ்ட்லெஸ் கலெக்டிவ்

**தி காசுலசு கலெட்டிவ்** (*The Casteless Collective*) என்பது தமிழ்நாட்டின், சென்னையைச் சேர்ந்த தமிழ் இசைக்குழு ஆகும். பா. இரஞ்சித்து தொடங்கிய நீலம் பண்பாட்டு மையம் மற்றும் *மதராசு இரெக்காடுசு* என்ற முத்திரையில் *இடென்மாவை*  நிறுவனராக கொண்டு தமிழ்-இண்டி இசைக்கலைஞர்கள் மற்றும் இசையமைப்பாளர் ஆகியோரின் ஆதரவுடன் 2017 ஆம் ஆண்டில் இந்த இசைக்குழு உருவாக்கப்பட்டது.

## ஆரம்ப ஆண்டுகள் மற்றும் இசைக்குழு உருவாக்கம்
இசைக்குழுவின் தலைவரும் இசை தயாரிப்பாளருமான *<span lang="en" dir="ltr">இடென்மா</span>*, 2017 ஆம் ஆண்டில் *மதராசு இண்டி கலெட்டிவ்* என்ற இசைக் கலைஞர்களை ஒரு குழுவாக இணைத்து நடத்திவந்தபோது,
பா. இரஞ்சித்தின் நீலம் பண்பாட்டு மைம் சார்பாக 2017 இல் 'நானும் ஒரு குழந்தை' என்ற தலைப்பில் பழனிகுமார் ஒளிப்படக் கண்காட்சியை ஏற்பாடு செய்திருந்தார். அதில் கானா பாடல்கள் நிகழ்ச்சிகளும் ஏற்பாடு செய்யப்படிருந்தன. அப்போது  பா. இரஞ்சித்ததுக்கு சமூக பிரச்சனைகளைப் பேச கானாவை அடிப்படையாகக் கொண்ட ஒரு இசைக்குழுவை உருவாக்கவேண்டும் என்ற ஒரு சிந்தனை உண்டானது. இதையடுத்து *இடென்மாவுடன்* கலந்துரையாடி அதன்படி சென்னையில் உள்ள கானா, பறை இசைக் கலைஞர்கள், சொல்லிசை, *இராக்கு*, *சாசு* என வெவ்வேறு இசைக் கலைஞர்களான 19 பேரைக் கொண்டு கொண்டு  *தி காசுலசு கலெட்டிவ்* குழு உருவாக்கபட்டது. இதன் முதல் மேடை ஏற்றம் 2018 சனவரி 6 அன்று நடந்தது.

இந்த இசைக்குழுவின் பெயரான  *தி காசுலசு கலெட்டிவ்* என்பது 19 ஆம் நூற்றாண்டின் சாதி எதிர்ப்பு ஆர்வலரும் எழுத்தாளருமான அயோத்தி தாசரின் கோட்பாடான *சாதி பேதமற்ற தமிழர்கள்*  என்பதிலிருந்து உருவானது. அவர் தமிழ்நாடு முழுவதும் தலித்துகளை சாதி இல்லாமல் பதிவு செய்யுமாறு வலியுறுத்தினார். அயோத்தி தாச பண்டிதர் (1845-1914) 20 ஆம் நூற்றாண்டின் முற்பகுதியில் "சாதி பேதமற்ற தமிழர்கள்" என்ற சொற்றொடரை தனது தமிழ் இதழான தமிழனில் (1907-1914) வெளியிட்டதன் மூலம் முதன்முதலில் உருவாக்கினார்.

இசைக்குழுவின் பாடல்களானது சாதி அமைப்பின் சமத்துவமின்மை, பெண்களும், சிறுபான்மையினரும் அரசால் ஒடுக்கப்படுவது போன்றவற்றிற்கு எதிராக கேள்விகேட்கின்றன. தற்போதைய நிலையில இசைக்குழுவில் குழுவின் தலைவராக இசை தயாரிப்பாளர் *இடென்மா* உள்ளார். மேலும் இசைக் கலைஞர்களும் பாடகர்களுமாக முத்து, பாலச்சந்தர், இசைவாணி, அறிவு, செல்லமுத்து, தரணி (உடோலாக்கு), சரத் (சத்தி), கௌதம் (கட்ட மேளம்), நந்தன் கலைவாணன் (பறை மற்றும் தவில்), மனு கிருஷ்ணன் (செவிப்பறைகள் (drums)  சாஹிப் சிங் (கித்தார்) ஆகியோர் உள்ளனர்.

2019 நவம்பர் வரை, இசைக்குழு முப்பத்தைந்து பாடல்களை வெளியிட்டது. 2020 ஆம் ஆண்டில் இசைக்குழுவில் உள்ள ஒரே பெண்மணியான கானா பாடகி, இசைவாணி,  பிபிசியால் அவரது பணிக்காக அங்கீகரிக்கப்பட்டார். பிபிசியால் வெளியிடப்பட்ட உலகளாவிய 100 பெண்களில் ஆளுமைகளில் ஒருவராக அவர் தேர்வுசெய்யபட்டார். ஏனென்றால் அவர் ஆண்களை ஆதிக்கம் செலுத்தும் ஒரு இடத்தில் நீண்ட காலமாக பாடியும், நிகழ்த்தியுள்ளதால் அவர் மற்றவர்களை ஊக்கப்படுத்துபவராக உள்ளார்.
## ஒற்றைப் பாடல்கள்

* ஜெய் பீம் கீதம் - 2018 
* இட ஒதுக்கீடு - 2018 
* மகிழ்ச்சி - 2018
* வட சென்னை - 2018
* தலைவா - 2019
* டப்பா டப்பா - 2019

## இசைத் தொகுதிகள்

* மகிழ்ச்சி - 2018 

## குறிப்புகள்

பகுப்பு:இசைக் குழுக்கள்
இலட்சுமி கணேசு திவாரி

பண்டிட் **இலட்சுமி கணேசு திவாரி** (Laxmi Ganesh Tewari) (பிறப்பு: செப்டம்பர் 8, 1938) இந்தியாவைச் சேர்ந்த இந்துஸ்தானி பாடகராவார். இவர் குரல் இசையின் குவாலியர் கரானாவின் (பாரம்பரியம்) ஒரு நிபுணராவார். முனைவர் இலால்மணி மிசுராவுடன் வாரணாசியில் உள்ள பனாரசு இந்து பல்கலைக்கழகத்தில் படித்த பிறகு, அமெரிக்காவில் கல்வி மற்றும் கற்பித்தல் வாய்ப்புகளைத் தொடர்ந்தார். 1974 முதல் சோனோமா மாநில பல்கலைக்கழகத்தில், இவரது வாழ்க்கை செயல்திறன், உதவித்தொகை மற்றும் கற்பித்தல் ஆகியவற்றை ஒருங்கிணைத்துள்ளது.

## ஆரம்பகால வாழ்க்கையும், கல்வியும்
இவர், இந்தியவின் உத்தரப் பிரதேசத்தின் கான்பூரில் 1938இல் பிறந்தார். முனைவர் இலால்மணி மிசுரா, பண்டிட் மாதவ் வாமன் தக்கார், பேராசிரியர் பி.ஆர் தியோதர் போன்றோரிடம் பனாரசு இந்துப் பல்கலைக்கழகத்தில் படித்து, 1967 இசையில் முனைவர் பட்டம் பெற்றார். வெஸ்லியன் பல்கலைக்கழகத்தில் படிப்பதற்காக அமெரிக்கா சென்றார். அங்கு 1974 இல் இனவியல் அறிவியலில் முனைவர் பட்டம் பெற்றார்.

## கல்வி வாழ்க்கை
திவாரி 1974 முதல் கலிபோர்னியாவில் உள்ள சோனோமா மாநில பல்கலைக்கழக பீடத்தில் பணியாற்றி வருகிறார். இன்று இவர் இந்திய, பௌத்த, அரேபிய மற்றும் கேமலன் இசையில் முன்மாதிரியான பணியைக் கொண்ட முன்னணி இனவியல் வல்லுநர்களில் ஒருவராக இருகிறரார். தனது இசையின் ஏராளமான பதிவுகளையும் செய்துள்ளார். சாம வேத காலத்தின் சாமகானத்தின் குறிப்புகளைப் பாதுகாப்பதற்காக இலால்மணி மிசுராவால் உருவாக்கப்பட்ட சாமேசுவரி என்ற இராகக் குறிப்புகளை இவர் வழங்கியுள்ளார். இந்தியா, துருக்கி, டிரினிடாட் மற்றும் டொபாகோ, தாய்லாந்து, பிஜி, கானா சிம்பாப்வே ஆகிய நாடுகளில் கள ஆய்வுகளை மேற்கொண்டார். இவரது புத்தகங்கள் மற்றும் பதிவுகளுக்கு மேலதிகமாக, இவரது கட்டுரைகள் *சௌத் ஏசியா ரிசர்ச், சௌத் ஏசியா ஜர்னல், ஏசியன் போல்க்லேர் ஸ்டடிஸ்* ஆகியவற்றில் வெளிவந்துள்ளன.

## புத்தகங்கள்
**A Splendor of Worship: Women's Fasts, Rituals, Stories, and Art*. New Delhi: Manohar, 1991.
**Alhakhand ki Parampara*. Lucknow: Uttar Pradesh Sangeet Natak Akademy, 1993.
**Folk Songs of Trinidad Indians*.  Port of Spain, Trinidad: SWAHA publications, 1994.
**Singitendu Pandit Lalmaniji Misra: Ek Pratibhavan Sangitagya*.  Santa Rosa, California: Svar Sadhana, 1996.
**Svar Sadhana*. Santa Rosa, California: Svar Sadhana, 1998.
**Folk Songs from Uttar Pradesh, India*. New Delhi: D.K. Printworld, 2006.
## குறிப்புகள்

## வெளி இணைப்புகள்
*A Brief Introduction 
*Sonoma Department of Performing Arts
*More about Artistes & Scholars

பகுப்பு:வாழும் மக்கள்
பகுப்பு:1938 பிறப்புகள்
பகுப்பு:இசைக் கலைஞர்கள்
நெல்கட்டும்செவல்

**நெல்கட்டும்செவல்** (*Nerkattumseval*)(நெல்கட்டான்சேவல்)(நெல்லிட்டாங்வில்லி என ஆங்கிலேயர்களால் அழைக்கப்பட்டது) என்பது  மதுராவின் 72 பாளையங்களில் ஒன்றாகும். இது நாகம நாயக்கர் மற்றும் அவரது மகன் விசுவநாத நாயக்கரின் ஆளுகையில் உட்பட்டதாக இருந்தது. நெற்கட்டும்சேவல் தமிழ்நாட்டின் தென்காசி மாவட்டத்தில் சங்கரன்கோவில் வட்டத்தில் அமைந்துள்ளது.

## பாளையம் அமைவிடம்
இந்த மறவர் பளையம் மதுரை நாயக்கர் ஆட்சியில் திருநெல்வேலி மாகாணத்தில் சங்கரன்கோவில் வட்டத்தில் அமைந்திருந்தது.

## அருங்காட்சியகம்
தமிழக அரசால் அமைக்கப்பட்ட பூலி தேவருக்கான அருங்காட்சியகம் நெற்கட்டும்சேவலில் அமைந்துள்ளது.

## மதம்
* **[[கோயில்|கோயில்கள்]]** :

ஸ்ரீ உள்ளமுடயர் சாஸ்தா கோயில், சப்பாணி முத்து கோயில், அம்மன் கோயில், ஸ்ரீ வெள்ள பாண்டியன் கோயில், கருப்ப சுவாமி கோயில், மொட்டமலை முருகன் கோயில் மற்றும் விநாயகர் கோயில்.

## அருகில் உள்ள பாளையங்கள்
* கொல்லங்கொண்டன்
* சிவகிரி
* இராஜபாளையம்

## மேற்கோள்கள்

பகுப்பு:பாளையங்கள்
பகுப்பு:தென்காசி மாவட்டத்திலுள்ள கிராமங்கள்
கார் ஆறு

**கார் ஆறு** இந்தியாவின் மகாராட்டிராவில் உள்ள வர்தா ஆற்றின் துணை நதியாகும் .

## அணைகள்
கார் அணை என்பது ஒரு நடுத்தர அளவிலான மண் அணை ஆகும். இப்பகுதியினை சுற்றியுள்ள பகுதிக்கு நீர்ப்பாசனம் செய்யப் பயன்படுகிறது.

## மேற்கோள்கள்

பகுப்பு:இந்திய ஆறுகள்
பகுப்பு:மகாராட்டிர ஆறுகள்
பகுப்பு:Coordinates not on Wikidata
வர்தா ஆறு

**வர்தா ஆறு**  (**வரதா ஆறு**,  இந்தியாவின் மகாராஷ்டிராவின் விதர்பா பகுதியில் உள்ள முக்கிய ஆறாகும். இது வைன்கங்கா ஆறுடன் கட்சிரோலி மாவட்டத்தில் சப்ராலாவில் இணைந்து பிராணஹிதா ஆற்றினை உருவாக்குகிறது. இறுதியில் இது கோதாவரியுடன் சங்கமிக்கிறது.

## தோற்றம்
சுமார் 777 மீட்டர் உயரத்தில் சாத்பூரா மலைத்தொடரில் மத்தியப் பிரதேசத்தின் பேதுல் மாவட்டத்தில் முள்தாய் தெகசில் உள்ள  கைர்வாணி கிராமத்தில் தோன்றுகிறது.

## பயணம்
மத்தியப் பிரதேசத்தில் 32 கி.மீ. பயணம் செய்யும் இந்த ஆறு, மகாராஷ்டிராவில் நுழைகிறது.இங்கு 528 கி.மீ. பயணத்திற்குப்பின் வைன்கங்கா ஆறுடன் இணைந்து பிராணஹிதா ஆறாக மாறி இறுதியில் கோதாவரியில் கலக்கிறது.

## துணை நதிகள்
கார் ஆறு, வீணா ஆறு, ஜாம் நதி, எராய் நதி ஆகியவை இடது புறமாகச் செல்லும் துணை நதிகள்.

மடு, பெம்ப்லா, பெங்காங்கா ஆகியவை  வலதுபுறமாகடச் செல்லும் துணை நதிகள்.

## அணைகள்
வர்தா மேலணை மோர்ஷி அருகே வர்தா நதியில் கட்டப்பட்டுள்ளது. இது அமராவதி மற்றும் மோர்ஷி மற்றும் வாரூத் வட்ட நகரங்களின்  உயிர்நாடியாகக் கருதப்படுகிறது. 

வர்தா கீழணை அமராவதி மாவட்டத்தில் வாருத் பகாஜி கிராமம் மற்றும் தனோடி கிராமத்திற்கு அருகில் கட்டப்பட்டுள்ளது. இது வர்தா மாவட்டத்தின் நீர் ஆதாரமாக உள்ளது.

யவத்மால் மாவட்டத்தில் பாபுல்கானுக்கு அருகே பெம்பலா ஆற்றில் ஒரு அணை கட்டப்பட்டுள்ளது. இது யவத்மால் மாவட்டத்தின் உயிர்நாடியாகக் கருதப்படுகிறது.

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:மகாராட்டிர ஆறுகள்
கார் அணை

**கார் அணை** (*Kar Dam*), இந்தியாவின் மகாராட்டிர மாநிலத்தில் வர்தா அருகே கார் ஆற்றில் உள்ள ஒரு பூமி அணை.

## விவரக்குறிப்புகள்
மிகக் குறைந்த அஸ்திவாரத்திற்கு மேலே உள்ள அணையின் உயரம்  நீளம் . தொகுதி உள்ளடக்கம் . அணையின் மொத்த சேமிப்பு திறன் .

## நோக்கம்
* நீர்ப்பாசனம்

## மேலும் காண்க
* இந்திய அணைகள் மற்றும் நீர்த்தேக்கங்களின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:மகாராட்டிர அணைகள்
வீணா ஆறு

**வேணா** அல்லது **வீணா ஆறு** (*Wena or Vena***)** என்பது வர்தா ஆற்றின், இடது கரையில் உள்ள கிளையாகும். இது இந்தியாவின் மகாராஷ்டிரா மாநிலத்தில் உள்ள ஆறாகும்.

## மேற்கோள்கள்

பகுப்பு:மகாராட்டிர ஆறுகள்
விலாயத் உசைன் கான்

உஸ்தாத் **விலாயத் உசேன் கான்** (Vilayat Hussain Khan) (1895-1962) ஒரு இந்தியப் பரம்பரியப் பாடகரும் ஆக்ரா கரானாவை (பாடும் பாணி) சேர்ந்த ஆசிரியருமாவார். "பிரண் பியா" என்ற புனைப் பெயரில் பல இராகங்களை இயற்றினார்.

## பயிற்சி
விலாயத் கான் தனது தந்தை நாதன் கானிடமிருந்து பாரம்பரிய இசையில் தனது ஆரம்ப பயிற்சியைப் பெற்றார். தனது தந்தை இறந்த பிறகு, தனது மாமாக்கள் கல்லன் கான், முகமது பக்ச் ஆகியோரிடம் பயிற்சி பெற்றார். புகழ்பெற்ற இசைக்கலைஞர் பயாசு கான் இவருக்கு பயிற்சி அளித்தார்.

## மாணவர்கள்
இவரது மாணவர்களில் மோகுபாய் குர்திகர், யச்பால், செகநாத்புவ புரோகித், மேனகா சிரோத்கர் (ஷோபா குருதுவின் தாய்), இரத்னகாந்த் ராம்நத்கர், இராம் மராத்தே, கஜானன்ராவ் ஜோஷி, கிரிஜா கேல்கர் ஆகியோர் அடங்குவர். இவரின் மகன் யூனுஸ் உசைன் கான் ஆக்ரா கரானாவில் ஒரு முக்கிய நபராவார்.

## குறிப்புகள்

பகுப்பு:1962 இறப்புகள்
பகுப்பு:1895 பிறப்புகள்
யஷ்பால் சிங் கல்சி

**யஷ்பால் சிங் கல்சி** (பிறப்பு 23 செப்டம்பர் 1978) தில்லியைச் சேர்ந்த தற்காப்புக் கலைஞராவார். இவர் 'இந்தியாவில் தற்காப்புத் துறையின் முன்னோடி' என்று வகைப்படுத்தப்படுகிறார்.

## ஆரம்ப கால வாழ்க்கை
கல்சி, 23 செப்டம்பர் 1978  தில்லியில் சீக்கிய பெற்றோர்களான இராம் சிங் கல்சி மற்றும் அவரது மனைவி மஞ்சித் கவுர் ஆகியோருக்கு பிறந்தார். இவர் தனது 8 வயதில் கராத்தேவைப் பயின்றார். விரைவில் தனது பள்ளியில் கராத்தே அணியின் தலைவரானார். இவர் கராத்தேவில் கருப்புப் பட்டை பெற்றுள்ளார். இவர் தனது முதல் கருப்புப் பட்டையை 1996இல் பெற்றார்  அதன் பின்னர் இவர் மாநில, தேசிய மற்றும் சர்வதேச கராத்தேப் போட்டிகளில் பதக்கங்களை வென்றுள்ளார்.

## பயிற்சி வாழ்க்கை
கல்சி, அகில இந்திய கலப்பு தற்காப்பு கலை கூட்டமைப்பின் நிறுவன உறுப்பினராக உள்ளார். மேலும், 2015 ஆம் ஆண்டு நிலவரப்படி தில்லி கிளையின் இந்தியா கலப்பு தற்காப்பு கலைக் கழகத்தின் தலைவராக இருந்தார்.

கல்சி, ஒரு உலக கராத்தே அமைப்பின் சான்றளிக்கப்பட்ட கராத்தே மற்றும் கலப்பு தற்காப்பு கலை பயிற்சியாளர் ஆவார். இந்த அமைப்பு இந்தியா, கிரேக்கம், அமெரிக்கா, சிலி, மலேசியா, தென்னாப்பிரிக்கா, ஆப்கானித்தான், பாக்கித்தான், நேபாளம், இங்கிலாந்து மற்றும் பல இடங்களைச் சேர்ந்த மாணவர்களைக் கொண்டுள்ளது. இவர் பிரேசிலிய யியு-யிட்சுவிலும் தகுதி பெற்றவர். இவரது மாணவர்கள் சர்வதேச போட்டிகளிலும், உலக  போட்டிகளிலும் இந்தியாவை பிரதிநிதித்துவப்படுத்தியுள்ளனர். 2007 ஆம் ஆண்டு முதல், குர்கானை தளமாகக் கொண்ட சுவீடன் தற்காப்புக் கலைப் பள்ளியான சான்சிங்கன் சர்வதேச கராத்தேப் பள்ளியில் தலைமை பயிற்சியாளராக பணியாற்றி வருகிறார். மேலும் இந்தியா முழுவதும் அதன் மையங்களுக்கு தலைமை தாங்குகிறார். இங்கு ஆண்கள் மற்றும் பெண்கள் இருவருக்கும் பயிற்சி அளிக்கிறது; கல்சி தனது மனைவி அனாமிகா சிங் கல்சியுடன் இணைந்து பணியாற்றுகிறார்.

## விருதுகளும், அங்கீகாரமும்
2013 ல் நடந்த சுவீடன் கராத்தேப் போட்டியில் இந்தியாவுக்காக பதக்கம் வென்றார். 2016ஆம் ஆண்டு அமெரிக்க கராத்தேப் போட்டியில் தங்கப்பதக்கம் வென்றார். 2017ஆம் ஆண்டு அமெரிக்க கராத்தேப் போட்டியில் இரண்டு வெண்கலப் பதக்கங்களை வென்றார்.

2018ஆம் ஆண்டு இவர், தனது மனைவியுடன் சேர்ந்து அமெரிக்க கராத்தேப் போட்டிகளில் தங்கப்பதக்கம் வென்றார்.

## குறிப்புகள்

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:தற்காப்புக் கலைகள்
மொகுபாய் குர்திகர்

**மொகுபாய் குர்திகர்** (Mogubai Kurdikar) (15 சூலை 1904 - 10 பிப்ரவரி 2001) ஜெய்ப்பூர்-அட்ரௌலி கரானாவின் (பள்ளி) புகழ்பெற்ற இந்துஸ்தானிய பாடகராவார்.

## ஆரம்ப ஆண்டுகள் மற்றும் பின்னணி
அப்போதைய போர்த்துகீசிய கோவாவில் உள்ள குர்தி கிராமத்தில் பிறந்தார். 1913ஆம் ஆண்டில், இவருக்கு பத்து வயதாக இருந்தபோது, இவரின் தாயார் ஜெயசிறீ, சாம்பௌலிமில் உள்ள கோவிலுக்கு அழைத்துச் சென்று, இவருக்கு சிறிது காலம் இசை கற்பிக்க ஏற்பாடு செய்தார். பின்னர் ஒரு பயண நாடக நிறுவனமான சந்திரேசுவர் பூத்நாத் சங்க மண்டலத்திற்கு அழைத்துச் சென்றார். மேலும் அந்த நிறுவனம் இவரை ஒரு நடிகையாக அழைத்துச் சென்றது.

மோகு சந்திரேசுவர் பூத்நாத் மண்டலியுடன் இருந்தபோது, இவரின் தாயார் 1914 இல் இறந்தார்.  விரைவில் நாடக நிறுவனம் மூடப்பட்டது. போட்டி நிறுவனமான சத்தர்கர் இசை மண்டலி  இவரை பணிக்கு அமர்த்தியது. கிங்கினி, புண்யபிரவ், சுபத்ரா போன்ற நாடகங்களில் பாராட்டத்தக்க வகையில் நடித்தார். அங்கு இவருக்கு சிந்தோபுவா குராவ் இசைப் பாடங்களை வழங்கினார். அதே நேரத்தில், இராம்லால் என்பவரிடமிருந்து  கதக்க்கில் பயிற்சி பெற்றார்.  இவருக்கு கசலில் தத்தராம்ஜி நனோத்கர் மூலம் பயிறி கிடைத்தது. பின்னர், இவருக்கும் நடக நிறுவனத்தின் மூத்த பெண்களில் ஒருவருக்குமிடையே ஒரு மோதல் எழுந்தது. இதனால், அந்த நிறுவனத்திலிருந்து வெளியேற்றப்பட்டார்.

பின்னர், இவரது முயற்சிகள் கைகூடவில்ல. இதனால் உடல்நிலையையும் பாதித்தது. 1919 ஆம் ஆண்டில், இவரை இவரது அத்தை  மருத்துவ சிகிச்சைக்காக சாங்கலிக்கு அழைத்துச் சென்றார். சாங்கலிக்கு வருகை இவரது வாழ்க்கையில் ஒரு புதிய அத்தியாயத்தைத் திறந்தது. அங்கு இனாயத் கானின் கீழ் சிறிது காலம் இசையைக் கற்றுக்கொண்டார்.

## இறப்பு
இவர், 2001 பிப்ரவரி 10 அன்று இறந்தார்.

## விருதுகள்
இவருக்கு பல விருதுகள் வழங்கப்பட்டன அவற்றில் முக்கியமானவை பின்வருமாறு:

* பிரபலமான *கான் தபஸ்வினி* என்ற பட்டம் 
* சங்கீத நாடக அகாடமி விருது (1968) 
* பத்ம பூசண் (1974) 

*கன் தபஸ்வினி* மொகுபாய் குர்திகர் விருது இசை விழாவில் வழங்கப்படுகிறது.

இவரது சொந்த மாநிலமான கோவாவில், மட்காவ் நகரத்தின் *சுரமாஞ்ச்* நிறுவனம் இவரது நினைவாக ஆண்டுதோறும் *கான்* *தபஸ்வினி மொகுபாய்* குர்திகர் சுமிருதி சங்கீத மாநாட்டினை ஏற்பாடு செய்தது.

## குறிப்புகள்

## வெளி இணைப்புகள்
*   Mogubai Kurdikar's discography 
* Mogubai's music page from Vijaya Parrikar Library of Indian Classical Music

பகுப்பு:2001 இறப்புகள்
பகுப்பு:1904 பிறப்புகள்
சௌனக் அபிசேகி

பண்டிட். **சௌனக் அபிஷேகி** (Shounak Abhisheki) ஒரு இந்திய பாடகராவார். பாரம்பரிய இசை, அரை பாரம்பரிய இசை, பக்தி இசை ஆகியவற்றின் இசையமைப்பாளருமாவார்.

## சுயவிவரம்
இந்தியப் பாடகரான சிதேந்திர அபிசேகியின் மகனும், சீடருமான இவர், இந்துஸ்தானி இசையின் ஆக்ரா மற்றும் ஜெய்ப்பூர் பாணிகளை இணைக்கும் ஒரு பாடகராவார். இவர், ஜெய்ப்பூர் கரானாவின் கமல்தாய் தம்பேவிடம் பயிற்சி பெற்றார்.

## தொழில்
இவர், தனது தந்தையின் இசையமைப்பின் அடிப்படையில் *சுராபிசேக்*, *துளசி கே ராம் & கபீர்* மற்றும் *அபங்*  போன்ற சிறப்பு நிகழ்ச்சிகளை நிகழ்த்தியுள்ளார்.

பல இந்திய இசை விழாக்களுக்கு கூடுதலாக, அமெரிக்கா ஐக்கிய இராச்சியம், சோவியத் ஒன்றியம், பாரசீக வளைகுடா, தாய்லாந்து போன்ற நாடுகளிலும் தொடர்ச்சியான இசை நிகழ்ச்சிகளை நிகழ்த்தியுள்ளார். 
## குறிப்புகள்

## வெளி இணைப்புகள்
*Artists website

பகுப்பு:வாழும் மக்கள்
பகுப்பு:இசைக் கலைஞர்கள்
விநாயக்புவா உத்தர்கர்

மறைந்த பண்டிட். **விநாயக்புவா உத்தர்கர்** (Vinayakbuva Utturkar) (1914 - 1989) இவர் ஓர் பாரம்பரிய இந்துஸ்தானி இசையில் குரலிசைக் கலைஞராக இருந்தார். தார்வாடு அனைத்திந்திய வானொலியின்  'ஏ' தர கலைஞராக இருந்த இவர், தில்லி, மும்பை, ஐதராபாத்து, புனே ஆகிய இடங்களிலும் நிகழ்ச்சி நடத்தியுள்ளார்.

## தனிப்பட்ட வாழ்க்கை
இவர் மீரஜ்ஜில் பண்டிட் விஷ்ணு கேசவ் உத்தர்கர் (ஜோசி), திருமதி. இலட்சுமி என்பவருக்கும் 1914 இல் ஐந்து சகோதரிகளுக்கிடையே ஒரே சகோதரராக பிறந்தார். இவர் ஆரம்பக் கல்வியை முடித்தப் பின்னர் இந்திய பாரம்பரிய இசையில் கவனம் செலுத்தினார். பின்னர் பெல்காமுக்குச் சென்று வனிதா வித்யாலயாவில் இசை பயிற்றுநராகவும் ஆசிரியராகவும் கற்பிக்கத் தொடங்கினார். இவர் திருமதி. பாகேசுரி என்பவரை (1924-2015) திருமணம் செய்து கொண்டார். இவர் செப்டம்பர் 1989 இல் இறந்தார். இவருக்கு இரவீந்திரன், விகாசு, அருண், உதய் என்ற நான்கு மகன்கள் இருந்தனர்.

## விருதுகள்
இவர் குவாலியர் கரானாவைச் சேர்ந்தவர் (மறைந்த பண்டிட் பாலகிருஷ்ணபுவா இச்சல்கரஞ்சிகர் பாரம்பரியம்). குரல் இசையில் சிறந்து விளங்கியதற்காக இவருக்கு வழங்கப்பட்ட பல விருதுகளில்,  1979 ஆம் ஆண்டிற்கான கர்நாடக மாநில இசை நிருத்ய அகாதமியின் விருதும் அடங்கும். 1980 மார்ச் 30 அன்று கருநாடக மாநில ஆளுநர் மறைந்த திரு கோவிந்த் நரேன் கையால் இவ்விருது வழங்கப்பட்டது. 
thumb| விநாயக்புவ உத்தர்கருக்கு வழங்கப்பட்ட விருது - சான்றிதழ்

## மேற்கோள்கள்

## வெளி இணைப்புகள்
*http://violinratna.blogspot.com/p/biography.html
*http://allaboutbelgaum.com/lifestyle/stars-of-belgaum/pandit-r-k-bijapure-maha-meru-of-samvadini-harmonium/

## குறிப்புகள்
*Bulletin of International News (Royal Institute of International Affairs), vol. 8 (1931-1932), p.&nbsp;86.
*Y.D. Phadke, Senapati Bapat: Portrait of a Revolutionary (Bombay: Senapati Bapat Centenary Celebration Samiti, 1981), p.&nbsp;48.

பகுப்பு:1989 இறப்புகள்
பகுப்பு:இசைக் கலைஞர்கள்
எரை அணை

**எரை அணை** (*Erai Dam*) என்பது  இந்தியாவின் மகாராஷ்டிரா மாநிலத்தில் சந்திரபூருக்கு அருகிலுள்ள எரை ஆற்றில் கட்டப்பட்ட அணையாகும். இப்பகுதியில் தடோபா அந்தாரி புலி திட்டம் உள்ள பகுதியாகும். இது ஒரு பூமி மற்றும் ஈர்ப்பு அணையாகும். செப்டம்பர் 2012இல் இந்த அணையின் நீர்ப்பிடிப்பு மற்றும் தாழ்வான பகுதியின் அருகிலுள்ள சர்கான் அணையின் எல்லைக்கோடு அருகே வெள்ள நிலைமை ஏற்பட்டது. மழை நின்ற பின்னர் நிலைமை கட்டுப்பாட்டுக்குள் வந்தது.

## விவரக்குறிப்புகள்
மிகக் குறைந்த அடித்தளத்திற்கு மேலே அணையின் உயரம்  நீளம்  . தொகுதி உள்ளடக்கம்    மற்றும் மொத்த சேமிப்பு திறன் .

## நோக்கம்
* தண்ணீர் விநியோகம்

## மேற்கோள்கள்

பகுப்பு:Coordinates on Wikidata
பகுப்பு:மகாராட்டிர அணைகள்
அருணாவதி ஆறு

**அருணாவதி ஆறு** (*Arunavati River*) தபதி ஆற்றின் பருவகால கிளை ஆறாகும். இது இந்தியாவில் மகாராட்டிராவில் ஓடும் ஆறாகும். இது சங்வி கிராமத்தில் உருவாகி பாய்ந்து, சிர்புர் தெகசில் உள்ள உப்பார்பிந் கிராமத்தில் தபதி ஆற்றில் கலக்கின்றது.

## மேலும் காண்க

* பைங்கங்கா நதி
* மனோரா, வாஷிம்
* வாத்தோட் நீர்த்தேக்கம்

## மேற்கோள்கள்

பகுப்பு:குசராத்தின் ஆறுகள்
பகுப்பு:மத்தியப் பிரதேச ஆறுகள்
பகுப்பு:மகாராட்டிர ஆறுகள்
சிறீராம் பரசுராம்

**சிறீராம் பரசுராம்** (Sriram Parasuram) ஒரு இந்துஸ்தானி இசைப் பாடகராவார். இவர் வயலின் கலைஞராகவும் இருக்கிறார்.

## ஆரம்ப கால வாழ்க்கை
இவர் இசை பாரம்பரியத்தில் மூழ்கிய ஒரு குடும்பத்தில் பிறந்தார். குழந்தை பருவத்திலிருந்தே இவர் இசையின் பக்கம் சாய்ந்தார். இவரது முதல் குரு இவரின் தாயார் யம்பதி பார்வதி பரசுராம் ஆவார். தனது 4 வயதில் வயலின் கற்கத் தொடங்கினார். 7 வயதில் தனது முதல் வயலின் நிகழ்ச்சியை 90 நிமிடங்கள் தொடர்ந்து வழங்கினார். இவருக்கு மீனாட்சி என்ற சகோதரியும், விசுவநாத் பரசுராம், நாராயண் பரசுராம் என்ற இரண்டு சகோதரரும் உள்ளனர். அவர்களும் திறமையான இசைக்கலைஞர்களாக இருக்கின்றனர். இவர்கள் ஒன்றிணைந்து "திரீ பிரதர்ஸ் அன்ட் வயலின்" என்ற இசைக்குழுவை நிறுவி *சவரியா - ஒன்ஸ் அப்பான் எ டைம் தி ஓஹியோ பீஸ்ட்ஸ் சிங்* என்ற இசைத் தொகுப்பை வெளியிட்டனர். *ஜஜந்தரம் மமந்தரம்* திரைப்படத்திற்காக இசையமைத்தனர்.

கலாச்சார மற்றும் சமூக அம்சங்களின் ஆய்வுக்கான தனது முனைவர் பட்டத்தை வெஸ்லியன் பல்கலைக்கழகத்திலிருந்து பெற்றார். ஒரு முதுநிலை மாணவராக இருந்தபோது தனது எதிர்கால மனைவி அனுராதாவை சந்தித்தார்.

## தனிப்பட்ட வாழ்க்கை
இவர் திரைப்படப் பின்னணிப் பாடகியும், கருநாடக இசைக் கலைஞருமான அனுராதா ஸ்ரீராம் என்பவரை திருமணம் செய்து கொண்டார். இவர்களுக்கு செயந்த், உலோகேசு என்ற இரண்டு மகன்கள் உள்ளனர்.

## குறிப்புகள்

பகுப்பு:வாழும் மக்கள்
பகுப்பு:இசைக் கலைஞர்கள்
எரை ஆறு

**எரை ஆறு** (*Erai river*) () என்பது மகாராட்டிராவின் சந்திரபூர் மாவட்டத்தில் உள்ள முக்கியமான நதிகளுள் ஒன்றாகும். இது வர்தா ஆற்றின் துணை நதியாகும். இந்த ஆறு சிமூர் வட்டத்தின்ன் காசர்போடி கிராமத்திற்கு அருகில்  கதஸ்தி கிராமத்திற்கு அருகில் வர்தா ஆற்றில் கலக்கின்றது. இதன் மொத்த நீளம் 78 கி.மீ. ஆகும். இந்த ஆறு முற்றிலும் சந்திரபூர் மாவட்டத்திற்குள் ஓடுகின்றது. 

இந்த ஆற்றின் குறுக்கே கட்டப்பட்ட அணை ஈராய் அணையாகும். இந்த அணையிலிருந்து சந்திரபூர் நகரத்திற்கும் சந்திரபூர் சூப்பர் அனல் மின் நிலையத்திற்கும் நீர் வழங்கப்படுகிறது. சர்பத் ஆறு எரை ஆற்றின் துணை ஆறாகும். இது  மன்ன கிராமத்திற்கு அருகில் சந்திக்கிறது. 

## மேற்கோள்கள்

பகுப்பு:சந்திரபூர் மாவட்ட ஆறுகள்
பகுப்பு:Coordinates on Wikidata
நௌசாத்

**நௌசாத் அலி** (Naushad Ali) (25 திசம்பர் 1919 - 5 மே 2006) பாலிவுட் இசையமைப்பாளராவார்.  இவர் இந்தித் திரைப்படத் துறையின் மிகச் சிறந்த மற்றும் முன்னணி இசை இயக்குநர்களில் ஒருவராக பரவலாகக் கருதப்படுகிறார்.  திரைப்படங்களில் இந்துஸ்தானி இசையின் பயன்பாட்டை பிரபலப்படுத்துவதில் இவர் குறிப்பாக அறியப்படுகிறார்.

இசை இயக்குநராக இவரது முதல் படம் *பிரேம் நகர்* 1940 இல் வெளிவந்தது. இவரது இசையில் முதல் வெற்றிப் படம் *ரத்தன்* (1944), அதைத் தொடர்ந்து 35 வெள்ளி விழாக்கள், 12 தங்க விழாக்கள் மற்றும் 3 வைர விழாப் படங்களை தந்துள்ளார். இந்தி திரையுலகில் இவர் செய்த பங்களிப்புக்காக முறையே 1981 மற்றும் 1992 ஆம் ஆண்டுகளில் தாதாசாகெப் பால்கே விருதும், பத்ம பூசண் விருதும் வழங்கப்பட்டது .

## ஆரம்பகால வாழ்க்கையும், கல்வியும்
நௌசாத் அலி 25 திசம்பர் 1919 அன்று இலக்னோவில் பிறந்தார். இவரின் தந்தை வாகித் அலி ஒரு நீதிமன்ற எழுத்தராக இருந்தார். உஸ்தாத் குர்பத் அலி, உஸ்தாத் யூசுப் அலி, உஸ்தாத் பாபன் சாகெப் போன்றோரின் கீழ் இந்துஸ்தானி இசையைப் படித்தார். இவருக்கு ஆர்மோனியத்தை சரிசெய்யவும் தெரிந்திருந்தது. <

### இறப்பு
நௌசாத் 5 மே 2006 அன்று மும்பையில் தனது 86 வயதில் இருதயக் கோளாறு காரணமாக இறந்தார். ஜுஹு முஸ்லிம் கல்லறையில் அடக்கம் செய்யப்பட்டார்.

## நூலியல்
* 

## மேற்கோள்கள்

## வெளி இணைப்புகள்

* 
*Khayyam remembers Naushad
*Glowing tribute to Naushad: The Hindu (newspaper) 
*Pandit Jasraj on Naushad: The Hindu (newspaper) 
*
*Naushad Ali Naushad Ali's Relationship with Mohammed Rafi
*Fan Site of Naushad
*Naushad's book Aathwan Sur
*Read a ghazal by Naushad
*Naushad's Letterhead

பகுப்பு:தாதாசாகெப் பால்கே விருது பெற்றவர்கள்
பகுப்பு:2006 இறப்புகள்
பகுப்பு:1919 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தியத் திரைப்பட இசையமைப்பாளர்கள்
யஷ்பால்

பண்டிட் **யஷ்பால்** (Yashpaul) (பிறப்பு 22 மார்ச் 1937) ஆக்ரா கரானாவை (பாடும் பாணி) சேர்ந்த ஒரு இந்துஸ்தானி இசைப் பாடகராவார்.

## ஆரம்ப கால வாழ்க்கை
இவர், 1937 இல் குஜ்ரன்வாலாவில் பிறந்தார். ஜலந்தரில் குடியேறினர். அங்கு இலாகூரைச் சேர்ந்த சோட் குலாம் அலிகானின் சீடராக இருந்த கஸ்துரிலாலிடம் 'ஜஸ்ரா' இசையைக் கற்கத் தொடங்கினார். ஆக்ரா கரானாவிலிருந்து விலயாத் உசைன் கான், யூனுஸ் உசேன் கான் ஆகியோரிடமிருந்து மேலதிக பயிற்சி பெற்றார். படே குலாம் அலி கான், மல்லிகார்ச்சுன் மன்சூர் ஆகியோரால் இவர் ஈர்க்கப்பட்டார்.

## தொழில்
தனது 11 வயதில் முதன்முதலில் அரிவல்லப சங்கீத மாநாட்டு நிகழ்ச்சியில் நிகழ்ச்சியினை நிகழ்த்தினார். இவர் ஜலந்தரின் சுவாமி அரிவபல்லப சங்கீத அகாடமியின் மூத்த மாணவராவார். இவர் 1952 முதல் அனைத்திந்திய வானொலியில் நிகழ்ச்சி நடத்தி வருகிறார். இவர் தேசிய அளவில் ஒளிபரப்பிய பல இசை நிகழ்ச்சிகளிலும், வருடாந்திர ஆகாசவானி சங்கீத மாநாடுகளிலும் நிகழ்ச்சியினை நடத்தியுள்ளார்.

இவர் ஒரு இசையமைப்பாளராகவும், ஆசிரியராகவும் இருக்கிறார். இவர் "சகுன் பியா" என்ற பெயரில் பல இசைத் தொகுப்புகளை இயற்றியுள்ளார். 1997 இல் பஞ்சாப் பல்கலைக்கழகத்தின் இசைத் துறைத் தலைவராக ஓய்வு பெற்றார்.

## விருதுகளும் கௌரவங்கள்
இவர் பெற்ற விருதுகள் பின்வருமாறு:

* சங்கீத நாடக அகாதமி விருது
* தேசிய உதவித்தொகை விருது, 1962 (கல்வி அமைச்சகம், இந்திய அரசு)
* பஞ்சாப் மாநில விருது
* பஞ்சாப் சங்கீத நாடக அகாதமி விருது
* அர்ப்பணிக்கப்பட்ட கல்வியாளர் விருது
* சங்கீத சுமேரு விருது
* இசை சிரோமணி விருது
* இந்தியாவின் வடமேற்கு பிராந்தியத்தின் இசை மன்னர் ( வாழ்நாள் விருது)
* சண்டிகரின் மூத்த குடிமக்கள் சங்கத்தால் கௌரவிக்கப்பட்டார்

## குறிப்புகள்

பகுப்பு:1937 பிறப்புகள்
பகுப்பு:வாழும் மக்கள்
நேசம் புதுசு

**நேசம் புதுசு** (*Nesam Pudhusu*) என்பது 1999 ஆம் ஆண்டில் வெளியான தமிழ் நாடகத் திரைப்படமாகும்.  கார்த்திவேல் எழுதி இயக்கிய இப்படத்தில் ரஞ்சித், பிரியா ராமன், அஜய் ரத்னம் ஆகியோர் முக்கிய கதாபாத்திரங்களில் நடித்துள்ளனர். படத்திற்கான இசையை பாபி அமைதுள்ளார்.  படம் 1999 அக்டோபரில் கலவையான விமர்சனங்களுடன் வெளியானது.

## நடிகர்கள்

* ரஞ்சித் ரஞ்சித்தாக
* பிரியா ராமன் வசந்தியாக
* செந்தில் சித்தபுவாக
* வடிவேலு (நடிகர்) வேலுவாக
* சங்கிலி முருகன் கிரமத் தலைவராக
* அஜய் ரத்னம் வசந்தியின் உறவினராக
* சக்திகுமார் சுரேசாக
* பயில்வான் ரங்கநாதன் மேஜர் மாயாண்டி
* கோவை சரளா
* காந்திமதி (நடிகை)
* வைசாலி சுமதியாக
* பிரேமி பள்ளிப் பணியாளராக
* குள்ளமணி
* இடிச்சப்புளி செல்வராசு
* வெள்ளை சுப்பையா ஐயராக
*திடீர் கண்ணையா
* மண்ணங்கட்டி சுபுபிரமணியம்
* கே. கே. சௌந்தர்
* போண்டா மணி
* கோவை செந்தில்
* செல்லதுரை

## தயாரிப்பு
படத்தில் முன்னணி பாத்திரத்தில் நடித்த  ரஞ்சித், பிரியா ராமன் ஆகியோர் காதலித்து திருமணம் செய்து கொண்டனர்.

## இசை
படத்திற்கான இசைப்பணியை  பாபி மேற்கொண்டார்.

* மீரா மீரா - ஹரிஹரன்
* பூங்குயிலு சத்தம்தான் - எஸ். ஜானகி
* கண்ணோரமா ரோசப்பூ - பி. உன்னிகிருஷ்ணன்
* ஒரங்கட்டு ஒரங்கட்டு - மனோ
* ஊத்திக்கடா மச்சன் - வடிவேலு

## வெளியீடு
1999 அக்டோபரில் படம் வெளியானதைத் தொடர்ந்து, இது கலவையான விமர்சனங்களைப் பெற்றது. BBthots.com இன் ஒரு விமர்சகர் குறிப்பிடும்போது, "திரைப்படத்திற்கு போகாதீர்கள் என்று எச்சரிக்கும் எந்த காரணிகளும் இல்லை, ஆனால் அதே நேரத்தில், பாருங்கள் என்று பரிந்துரைக்கவும் எனக்கு எதுவும் இல்லை". *நியூ ஸ்ட்ரெய்ட்ஸ் டைம்ஸ்* எழுதியது யாதெனில் "நேசம் புதுசு ஒரு எளிமையான படம், ஆனால் இயக்குனர்களான வேல் மற்றும் கார்த்திக் பார்வையாளர்களின் ஆர்வத்தைத் தக்க வைத்துக் கொள்கிறார்கள்". *இந்து* எழுதியது யாதெனில்  "நேசம் புத்துசில் " ஒரு இளம் ஜோடி திருமணமான தம்பதிகளாக வாழ வேண்டிய கட்டாயத்தில் இருக்கவேண்டிய ஒரு வித்தியாசமான கிராமத்தை அடிபடையக கொண்ட கதை." அறிமுகமான இயக்குனர்களான வேல்-கார்த்திக் ஆகியோர் பாடல், நடனங்கள் மற்றும் நகைச்சுவைத் காட்சிகளுடன் சரியான மாற்றங்களைக் கொண்டு வருகிறனர்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:காந்திமதி நடித்த திரைப்படங்கள்
யஷ்பால் குந்தல்

**யஷ்பால் குந்தல்** (Yash Paul Kundal) ஒரு இந்திய அரசியல்வாதியாவார். ஜம்மு காஷ்மீர் தேசிய சிறுத்தைகள் கட்சியின் இளைஞர் பிரிவான இளம் சிறுத்தைகளின் மாநிலத் தலைவராக உள்ளார்.  இவர் இரண்டு முறை ஜம்மு-காஷ்மீர் சட்டமன்ற உறுப்பினராக இருந்துள்ளார்.  2002 முதல் 2008 வரை கால்நடை பராமரிப்பு அமைச்சராக இருந்தார்.

## ஆரம்ப கால வாழ்க்கை
குந்தால் 1997 இல் ஜம்மு பல்கலைக்கழகத்தில் பட்டம் பெற்றார்.

## தொழில்
ஜம்முவின், சம்பாவில் நடைபெற்ற ஜம்மு-காஷ்மீர் சட்டமன்றத்திற்கான இரண்டு தேர்தல்களில் இவர் வெற்றி பெற்றுள்ளார். 2002 ஜம்மு-காஷ்மீர் பொதுத் தேர்தல்களுக்குப் பிறகு, இவர் அரசாங்கத்தில் கால்நடைத் துறை அமைச்சராகப் பணியாற்றினார். 2008 ஜம்மு-காஷ்மீர் தேர்தல்களில் இரண்டாவது தேர்தல் வெற்றியின் பின்னர் இவர் எதிர்க்கட்சியின் ஒரு பகுதியாக இருந்தார்.

நவம்பர் 2014 இல், இவர் இளம் சிறுத்தைகளின் மாநிலத் தலைவராக நியமிக்கப்பட்டார்.

ஒரு சட்டமன்ற உறுப்பினராக இவர் இந்திய எல்லைப் பாதுகாப்பு படையின் மரம் நடும் விழாவுக்கு ஆதரவளித்தார். அவர்களின் பிரதான விருந்தினராக, தனது சம்பா தொகுதியில் முதல் மரத்தை நட்டார். எல்லைப் பாதுகாப்புப்படை 200,000 மரக்கன்றுகளை நட்டது .

இவர், ஹர்ஷ் தேவ் சிங்குடன், ஜம்முவில் 2016 செப்டம்பர் 18 அன்று பாக்கித்தானுக்கு எதிராக இந்திய இராணுவத் தளத்தின் மீது நடத்தப்பட்ட ஊரி தாக்குதலுக்குப் பின்னர் நடந்த போராட்டங்களுக்கு தலைமை தாங்கினார். பயங்கரவாத தாக்குதல்களுக்கு பாக்கித்தான் ஆதரவளித்ததாக குற்றம் சாட்டினார்.

அக்டோபர் 2016 இல், இராம்நகர் கோயிலில், பட்டியல் சாதி இளைஞரான பிசன் தாசை கொடூரமாக தாக்கிய பாஜக தொழிலாளர்கள் மீது காவல்துறை தகுந்த குற்றச்சாட்டுகளை முன்வைக்கவில்லை என்று இவர் குற்றம் சாட்டினார். இந்த வழக்கு கொலை முயற்சி என பதிவு செய்யப்பட வேண்டும் என்று இவர் விரும்பினார். சமீபத்திய பாஜக தேர்தல் வெற்றிகளின் விளைவாக இப்பகுதியில் பட்டியல் சாதியினருக்கு எதிரான வெறுப்புக் குற்றங்கள் அதிகரித்துள்ளன என்று இவர் குற்றம் சாட்டினார். 18 மாத காலப்பகுதியில் அவர்களின் ஏழு அறியப்படாத மரணங்கள் இப்பகுதியில் தீர்க்கப்படவில்லை என்று கூறினார். முன்னதாக, திசம்பரில் நடந்த 2014 ஜம்மு-காஷ்மீர் பொதுத் தேர்தலில், இவர் பாஜக வேட்பாளரிடம் தோலிவுயுற்றார்.

பிப்ரவரி 2020 இல், இவர் தேசிய சிறுத்தைகள் கட்சி செயற்குழுவின் தலைவராக நியமிக்கப்பட்டார்.

## குறிப்புகள்

பகுப்பு:21-ஆம் நூற்றாண்டு இந்திய அரசியல்வாதிகள்
அஹ்மத் அல்-மக்தூம் (விளையாட்டு வீரர்)

ஷேக் **அஹ்மத் பின் முகமது பின் ஹஷர் அல் மக்தூம்** (أحمد بن بن حشر آل مكتوم)  (பிறப்பு: டிசம்பர் 31, 1963) ஓர் ஐக்கிய அரபு அமீரகத்தை சேர்ந்த துப்பாக்கி சுடும் வீரர் ஆவார். இவர் தனது நாட்டிற்காக முதல் ஒலிம்பிக் பதக்கத்தை வென்றார்.

## விளையாட்டு வாழ்க்கை
2004 கோடைகால ஒலிம்பிக் இவர் இரட்டை பொறி போட்டியில் வெற்றிபெற்றார் மற்றும் ஒற்றை பொறி போட்டியில் நான்காவது இடம் பெற்றார்.2005 ஐ.எஸ்.எஸ்.எஃப் உலகக் கோப்பையில் இவர் இரட்டை பொறியில் மற்றொரு தங்கப் பதக்கத்தை வென்றார்.
2008 கோடைகால ஒலிம்பிக்கில் போட்டியிட்டார்.ஆனால் போட்டியில் இறுதிப் சுற்றுக்கு தகுதிப் பெறவில்லை.

## மேற்கோள்கள்

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:ஐக்கிய அரபு அமீரக மக்கள்
பகுப்பு:குறி பார்த்துச் சுடும் வீரர்கள்
சிவகங்கா அருவி

**சிவகங்கா அருவி** (S*hivaganga Falls*)  இந்தியாவின் கர்நாடக மாநிலத்தில் உள்ள சிர்சியிலிருந்து 37 கிமீ (23 மைல்) தொலைவில் அமைந்துள்ளது.. மேற்கு தொடர்ச்சி மலையின் அடர்ந்த காடுகளால் சூழப்பட்டு ஒரு சுற்றுலாத் தலமாகத் திகழ்கிறது. கர்நாடகாவின் சிர்சி நகருக்கு அருகில் உள்ள பெட்டி நதி என்று அழைக்கப்படும் சால்மலி என்ற சிறிய நதி சிவகங்கா அருவியை உருவாக்குகிறது. அருவியை அடைய அடர்ந்த காடுகளுக்கு இடையே 1 கிலோ மீட்டர் நடந்து செல்ல வேண்டும். மலையேற்றப் பாதை செங்குத்தானது மற்றும் சில இடங்களில் சற்று கடினமாக இருக்கும். நீர்வீழ்ச்சியைப் பார்வையிட சிறந்த நேரம் பருவமழைக்குப் பிந்தைய காலமான நவம்பர் - மார்ச்  மாத காலமாகும். மழைக்காலத்தில், நீர்மட்டம் மிக அதிகமாக இருக்கும். நீர்வீழ்ச்சிக்கு அருகில் கணேசு பால் என்ற சிறிய தீவும் உள்ளது.

 
## மேற்கோள்கள்

பகுப்பு:கர்நாடக அருவிகள்
இராமகுண்டம் வானூர்தி நிலையம்

**இராமகுண்டம் விமான நிலையம்** (*Ramagundam Airport*) கேசோராம் சிமென்ட் தொழிற்சாலையில் அமைந்துள்ளது. இது இந்தியாவின் தெலங்காணா மாநிலத்தில் உள்ள ராமகுண்டம் நகரத்திற்குச் சேவை செய்கிறது.

இந்த விமான நிலையம் பசந்த் நகர் கேசோராம் சிமென்ட் தொழிற்சாலைக்கு அருகில் அமைந்துள்ளது. வாயுதூட் மூடப்பட்ட பிறகு, இந்த விமானநிலையம் வழக்கமான பயன்பாட்டில் இல்லை.

தெலங்காணாவில் மூன்றாவது விமான நிலையமாக இந்த விமான நிலையத்தினை உருவாக்க தெலங்காணா மாநில அரசு திட்டமிட்டுள்ளது. 

## மேற்கோள்கள்

பகுப்பு:கரீம்நகர் மாவட்டம்
பகுப்பு:Coordinates on Wikidata
நாகார்ஜுன சாகர் வானூர்தி நிலையம்

**நாகார்ஜுனா சாகர் விமான நிலையம்** (*Nagarjuna Sagar Airport*) இந்தியாவின் ஆந்திர மாநிலத்தில் குண்டூர் மாவட்டத்தில் அமைந்துள்ள விமான நிலையமாகும். இந்த விமான நிலையம் தனியார் மற்றும் பயணத் திட்டமிடப்பட்ட விமானங்களால் பயன்படுத்தப்படுகிறது. தினசரி திட்டமிடப்பட்ட சேவைகள் இல்லை. திட்டமிடப்பட்ட பொது வணிக நடவடிக்கைகளைச் செயல்படுத்த மேம்படுத்தத் திட்டங்களை அமல்படுத்த பரீசிலனை உள்ளது.   மார்ச் 2020இல், இந்திய வானூர்திகளின் நிலையங்களின் ஆணையம், விமானங்களை நீரோட்ட வானூர்தி நிலையமாக அபிவிருத்தி செய்வது குறித்துப் பரிசீலிப்பதாக அறிவித்தது.   

## மேற்கோள்கள்

பகுப்பு:குண்டூர் மாவட்டம்
பகுப்பு:ஆந்திரப் பிரதேசத்தில் போக்குவரத்து
பகுப்பு:ஆந்திரப் பிரதேசத்தில் உள்ள வானூர்தி நிலையங்கள்
பகுப்பு:Coordinates on Wikidata
கல்கட்டி அருவி

வலது|thumb|250x250px| கல்கட்டி அருவி

**கல்கட்டி அருவி** (ஆங்கிலம்:*Kalhatti Falls: கன்னடம்: ಕಲ್ಹತ್ತಿ ಜಲಪಾತ*) என்பது கர்நாடகாவின் சிக்மகளூர் மாவட்டத்தில் தாரிகேர் வட்டத்தில் கல்லதிகிரி என்ற இடத்தில் சராவதி ஆற்றின் தலைப்பகுதியில் உள்ள அருவியாகும் இந்த நீர்வீழ்ச்சி கெம்மண்ணுகுண்டி மலை வாசஸ்தலத்திலிருந்து  தொலைவில் உள்ளது.

## அமைவிடம்
கல்கட்டி நீர்வீழ்ச்சி தரிகேரிலிருந்து 45 நிமிட பயண தூரத்தில் அமைந்துள்ளது (சிக்மகளூர் மாவட்டத்தில் தரிகேரே வட்டம்).

## மேலும் காண்க

* இந்தியாவில் நீர்வீழ்ச்சிகளின் பட்டியல்

## மேற்கோள்கள்

## வெளி இணைப்புகள்

* கர்நாடகா.காமில் கல்ஹட்டி நீர்வீழ்ச்சி
* உலக நீர்வீழ்ச்சி தரவுத்தள நுழைவு 
பகுப்பு:கர்நாடக அருவிகள்
அசோவெரைட்டு

**அசோவெரைட்டு** *(Ashoverite)* துத்தநாக ஐதராக்சைடின் (Zn(OH)2) மூன்று பல்லுரு தோற்றங்களில் ஒன்றாகும். மிகவும் அரிய கனிமமான அசோவெரைட்டு  இங்கிலாந்து நாட்டின் தெர்பைசையர் மாகாணத்திலுள்ள சுண்ணாம்புக்கல் வெட்டியெடுக்கப்படும் பள்ளங்களில் முதன் முதலில் 1988 ஆம் ஆண்டு கண்டறியப்பட்டது.  செருமனியின் ஆர்சு மலைத் தொடரிலும் நமீபியா நாட்டிலும் கூட அசோவெரைட்டு கிடைக்கிறது. 

துத்தநாகத்தின் கனிமமான சுவீட்டைட்டின் பல்லுருவத் தோற்ற மாதிரிகள் எசு. ஏ. ரசுட்டால் ஆய்வகங்களுக்கு அனுப்பப்பட்ட பின்னரே இந்த கனிமம் கண்டுபிடிக்கப்பட்டது. சில மாதிரிகள் பேரைட்டு கனிமமாகத்  தோன்றின. ஆனால் மேலதிக பரிசோதனையின் முடிவில் அவை அதற்கு முன்னர் அறியப்படாத  தாதுப்பொருள் என்று கண்டறியப்பட்டது.
## மேற்கோள்கள்

*Handbook of Mineralogy
*Ashoverite Mineral Data, webmineral.com
*Mindat.org

பகுப்பு:துத்தநாகக் கனிமங்கள்
பகுப்பு:ஐதராக்சைடு கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:ஆக்சைடு கனிமங்கள்
தண்டுலா அணை

thumb| சூரிய மறைவின்போது தண்டுலா அணையின்  அழகியத் தோற்றம்
**தண்டுலா அணை** (*Tandula Dam*) என்பது இந்தியாவில் சத்தீஸ்கரில் அமைந்துள்ள ஒரு அணையாகும். இது சத்தீசுகர் மாநிலம், பாலோட் மாவட்டத்தில் பலோட் கலெக்டரேட்டிலிருந்து சுமார் 2 கி.மீ தொலைவில் அமைந்துள்ளது. இந்த அணைக் கட்டும் திட்டம் 1910ஆம் ஆண்டில் தண்டுலா மற்றும் சுக நாலா நதிகளின் சங்கமத்தில் தொடங்கப்பட்டு 1921இல் கட்டி முடிக்கப்பட்டது. இந்த அணை  நீர்ப்பிடிப்பு பகுதி கொண்டது. இது  சேமிப்பு திறன் கொண்டது. அதிகபட்சமாக  நீரை சேமிக்கும் திறனுடையது. இதன் வடிநிலப் பகுதி 25397 ஹேக்டேர் ஆகும். இந்த அணை துர்க் மற்றும் பிலாய் நகர் நிகாம் பகுதிக்குக் குடிநீரை வழங்குகிறது. மேலும் பிலாய் எக்கு ஆலையின் நீர்த் தேவைகளை இந்த அணையின் நீரே பூர்த்தி செய்கிறது. இறுதியில் தண்டுலா நதி சிவநாத் ஆற்றில் கலக்கிறது. 

## மேற்கோள்கள்

பகுப்பு:சத்தீசுகரில் உள்ள அணைகள்
பி. எஸ். நிவாஸ்

**பி. எஸ். நிவாஸ்** (*P. S. Nivas*; இறப்பு: 1 பெப்ரவரி 2021) ஓர் இந்திய ஒளிப்பதிவாளர், இயக்குநர் (திரைப்படம்) மற்றும் திரைப்படத் தயாரிப்பாளர் ஆவார். இவர் மலையாளத் திரைப்படத்துறை, தமிழகத் திரைப்படத்துறை, மற்றும் தெலுங்குத் திரைப்படத்துறைகளில் பணியாற்றியவர். 1976 ஆம் ஆண்டு வெளிவந்த "மோகினியாட்டம்" என்ற மலையாளத் திரைப்படத்தின் சிறந்த ஒளிப்பதிவுக்காக (இந்திய) தேசிய விருதினைப் பெற்றவர். இவர் பாரதிராசாவுடன் இணைந்து எட்டு படங்களில் பணியாற்றியுள்ளார். புற்றுநோய் காரணமாக 1 பெப்ரவரி 2021 இல் இவர் கோழிக்கோடு மருத்துவமனை ஒன்றில் மரணமடைந்தார்.

## திரைப்படவியல்
### ஒளிப்பதிவாளராக
#### மலையாளம்
* *[[சத்தியத்தின் நிழலில்]]*
* *[[சிந்தூரம்]]*
* *[[மதுரம் திருமதுரம்]]*
* *[[மோகினியாட்டம் (திரைப்படம்)|மோகினியாட்டம்]]*
* *[[சங்குபுஷ்பம்]]*
* *[[ராஜபரம்பரா]]*
* *[[சூர்யகாந்தி]]*
* *[[பல்லவி (1977 திரைப்படம்)|பல்லவி]]*
* *[[ராஜன் பரஞ்ச கதை]]*
* *[[பத்மதீர்த்தம்]]*
* *[[வெள்ளுவிலி]]*
* *[[லிசா (1978 திரைப்படம்)|லிசா]]* (1978)
* *[[சர்ப்பம்]]*
* *[[மான்யமஹாஜனங்களே]]*
* *[[மை டியர் லிசா]]*
* *[[ஆயுஷ்மான் பவா (1998 திரைப்படம்)|ஆயுஷ்மான் பவா]]*

#### தமிழ்
* *[[பதினாறு வயதினிலே]]* (1977)
* *[[கிழக்கே போகும் ரயில்]]* (1978)
* *[[சிகப்பு ரோஜாக்கள்]]* (1978)
* *[[இளமை ஊஞ்சலாடுகிறது]]* (1978)
* *[[புதிய வார்ப்புகள்]]* (1979)
* *[[நிறம் மாறாத பூக்கள்]]* (1979)
* *[[கல்லுக்குள் ஈரம்]]* (1980)
* *[[எனக்காக காத்திரு]]* (1981)
* *[[நிழல் தேடும் நெஞ்சங்கள்]]* (1981)
* *[[கோழி கூவுது (1982 திரைப்படம்)]]* (1982)
* *[[தனிக்காட்டு ராஜா]]* (1982)
* *கொக்கரக்கோ* (1983)
* *[[மை டியர் லிசா]]* (1987)
* *[[கங்கை அமரன்]]* (1988)
* *[[எங்க ஊரு மாப்பிள்ளை]]* (1989)
* *[[ஊரு விட்டு ஊரு வந்து]]* (1990)
* *[[பாஸ் மார்க்]]* (1994)
* *[[செவ்வந்தி (திரைப்படம்)]]* (1994)
* *[[என் பாடல் உனக்காக]]*

#### தெலுங்கு
* *[[வயசு பிலிச்சிந்தி]]*
* *[[நிமஜ்ஜனம்]]*
* *[[புனாடி ரல்லு]]*
* *[[சலங்கை ஒலி]]*
* *[[சங்கீர்த்தன]]*
* *[[ஹந்தக்குடி வேதா (1987)]]*
* *நானி*

#### இந்தி
* *[[சொல்வா சாவான்]]*
* *[[சிவப்பு ரோஜா (1980 திரைப்படம்)|ரெட் ரோஸ்]]*
* *[[பயானக் மஹால் (1989]]*

### இயக்குநராக
* *[[கல்லுக்குள் ஈரம்]]* (1980)
* *[[எனக்காக காத்திரு]]* (1981)
* *[[நிழல் தேடும் நெஞ்சங்கள்]]* (1982)
* *[[செவ்வந்தி (திரைப்படம்)]]* (1994)

## மேற்கோள்கள்

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:2021 இறப்புகள்
ஜெகநாத்புவ புரோகித்

**ஜெகநாத்புவ புரோகித்** (Jagannathbuwa Purohit) (12 மார்ச் 1904 - 1968) இவர் ஓர் பாடகரும் பாரம்பரிய இந்துஸ்தானி இசையாசிரியருமாவார். இவர் ஆக்ரா கரானாவின் விலாயத் உசைன் கானின் கீழ் பயிற்சி பெற்றார். 'குணிதாஸ்' என்ற புனைப்பெயரில் இவர் பல நூல்களை எழுதினார்.

## ஆக்ரா கரானா
இவர், முகலாய அரசவைகளின் மிகப் பழமையான கரானா (பாடும் பாரம்பரியம்) ஆவார். இவரது பாணி சரியானதாகவும், துல்லியத்தை மையமாகக் கொண்டும் இருப்பதாக கூறப்படுகிறது. இவரது தோற்றம் துருபத்-தமர் கயாகியில் இருந்தது.

## சீடர்கள்
இவரது சீடர்களில் சிதேந்திர அபிசேகி, பண்டிட் ராம் மராத்தே, பண்டிட் வசந்த்ராவ் குல்கர்னி, சி.ஆர்.வியாசு, பண்டிட் யசுவந்த்புவ ஜோசி, மாணிக் வர்மா ஆகியோர் அடங்குவர். பருகாபாத் கரானாவின் கைம்முரசு இணைக் கலைஞர் பண்டிட் பாய் (சுரேஷ்) கெய்டோண்டே, , இவரிடமிருந்து ஆரம்ப பயிற்சியைப் பெற்றார்.

## ஆரம்ப கால வாழ்க்கை
இவர் ஐதராபாத் நிசாமின் மாநிலத்தில் ஒரு கர்கடே பிராமணக் குடும்பத்தில் பிறந்தார். இவர் தனது முதன்மை கல்வியை தனது தாய்மொழியான மராத்தியில் பெற்றார். இவரது இசை திறமை குரு-சீடன் என்ற பாரம்பரியமுறையில் வளர்க்கப்பட்டது. ஜெகந்நாத் தனது பயிற்சியை மேற்கொள்ள பல ஆசிரியர்களைத் தேர்ந்தெடுத்தார். அப்போதிருந்த வழக்கம் கல்விக்கு பணம் செலுத்துவது அல்ல, மாறாக ஆசிரியருக்கு சேவை செய்வதாகும்.

இவர் உஸ்தாத் திர்காவாவிடமிருந்து இந்தியத் தாளக் கருவியான கைம்முரசு இணையைக் கற்றுக் கொண்டு மதில் மேதையானார். ஆக்ரா வம்சத்தின் முக்கிய பாடகரான உஸ்தாத் விலாயத் உசைன் கானிடமிருந்து சிறந்த பயிற்சியையும் இறுதியில் பாராட்டையும் பெற்றார். மும்பையில் இருந்தபோது, இவர் இசை ஆர்வலர்களால் போற்றப்பட்டார், மேலும் வி. வி. கோகலே மற்றும் அவரது தம்பி, உள்ளிட்ட பலர் இவரை ஆதரித்தனர். இவர் தாதர்-மாதுங்கா இசைச் சங்கத்தில் வழக்கமான கலைஞராக இருந்தார்.
## இறப்பு
இவர் 1968 இல் தீபாவளி நாளில் மும்பையின் டோம்பிவ்லியில் இறந்தார். தாதரில் தகனம் செய்யப்பட்டார்.
## மரபு
இவரது பெயரில் ஒரு இசை விழா (குணிதாஸ் சம்மேலனம்) 1977 ஆம் ஆண்டில் இவரது சீடரான சி. ஆர். வியாசால் தொடங்கப்பட்டது. இது ஒவ்வொரு ஆண்டும் மும்பையிலும் பிற முக்கிய இந்திய நகரங்களிலும் நடத்தப்படுகிறது.
## மேற்கோள்கள்

## வெளி இணைப்புகள்
*
*
*

பகுப்பு:1968 இறப்புகள்
பகுப்பு:1904 பிறப்புகள்
இராமச்சந்திர புருசோத்தம் மராத்தே

**பண்டிட் இராம் மராத்தே** என்றும் அழைக்கப்படும் **இராமசந்திர புருசோத்தம் மராத்தே** (Ramchandra Purushottam Marathe) (23 அக்டோபர் 1924 - 4 அக்டோபர் 1989) ஒரு மராத்தி இசை இயக்குநரும், பாடகரும், மேடையிலும், திரைப்படங்களிலும் நடிகராக இருந்தவரும் ஆவார். குழந்தை நடிகராக, பிரபாத் திரைப்பட நிறுவனத்தின் 1938 திரைப்படமான *கோபால் கிருட்டிணா* என்பதில் கிருட்டிணனாக நடித்தார். இந்துஸ்தானி இசையின் ஆக்ரா கரானாவின் (பாரம்பரியம்) மேதை விலாயத் உசைன் கான், கிருட்டிணராவ் புலாம்ப்ரிகர் போன்ற பலரிடம் சீடராக இருந்தர். கிருட்டிணாராவ் மூலம், ஜெய்ப்பூர், குவாலியர் மற்றும் ஆக்ரா போன்ற பல்வேறு கரானங்களின் கூறுகளைக் கொண்ட தனது கயல் பாணியை உருவாக்கினார்.

## சொந்த வாழ்க்கை
இவர், 1924 அக்டோபர் 23 அன்று புனேவில் பிறந்தார். அங்கு பாவே பள்ளியில் பள்ளிப்படிப்பை முடித்தார். 1933இல் சாகர் திரைப்பட நிறுவனத்தில் சேர்ந்தார். மேலும், மெகபூப் இயக்கத்தில் *மன்மோகன்*, *ஜாகிர்தார்*, *வதன்* போன்ற  படங்களில் நடித்தார். பின்னர் இவர் 1935இல் பிரபாத் திரைப்பட நிறுவனத்தில் சேர்ந்தார். புகழ்பெற்ற இயக்குனரான வி. சாந்தாராமின் வழிகாட்டுதலில் "கோபால் கிருட்டிணன்" என்ற படத்தில் நடித்தார். இவர் 1940 வரை பிரபாத் நிறுவனத்துடன் இருந்தார். *அட்மி* (இந்தி) *மனுஸ்* (மராத்தி) போன்ற படங்களில் நடித்தார்.

## மேற்கோள்கள்

பகுப்பு:1989 இறப்புகள்
பகுப்பு:1924 பிறப்புகள்
பகுப்பு:இசைக் கலைஞர்கள்
அமி பாஸ்கல்

**அமி பாஸ்கல்** () (பிறப்பு:மார்ச்சு 25, 1958) என்பவர் தொழில் நிர்வாகி மற்றும் திரைப்படத் தயாரிப்பாளர் ஆவார். இவர் 2006 முதல் 2015 வரை இணைத் தலைவராக மோனி பிக்சர்ஸ் குழுமத்தின் சோனி பிக்சர்ஸ் என்டர்டெயின்மென்ட் மற்றும் சோனி பிக்சர்ஸ் தொலைக்காட்சியில் பணியாற்றினார். இவர் பல திரைப்படங்கள் மற்றும் தொலைக்காட்சி நிகழ்ச்சிகளின் தயாரிப்பு மற்றும் விநியோகத்தில் மேற்பார்வையாளராகவும் மேலும் 2014 ஆம் ஆண்டின் பிற்பகுதியில் சோனி பிக்சர்ஸ் ஹேக்கின் இணைத் தலைவராகவும் இருந்துள்ளார்.

இவரது பாஸ்கல் பிக்சர்ஸ் என்ற தயாரிப்பு நிறுவனம் கோஸ்ட்பஸ்டர்ஸ் என்ற திரைப்படத்தை தயாரித்துள்ளது. ஸ்பைடர்மேன்: ஹோம்கம்மிங் (2017), தி போஸ்ட் (2017), மோலி'ஸ் கேம் (2017) போன்ற பல திரைப்படங்களை தயாரித்துள்ளார். தி போஸ்ட் மற்றும் லிட்டில் வுமன் என்ற திரைப்படத்தை தயாரித்ததற்காக சிறந்த படத்திற்கான இரண்டு அகாதமி விருதைப் பெற்றுள்ளார்.

## மேற்கோள்கள்

## வெளி இணைப்புகள்
*

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:அமெரிக்க யூதர்கள்
பகுப்பு:அமெரிக்கத் திரைப்படத் தயாரிப்பாளர்கள்
கிறிஸ் மெக்கேனா

**கிறிஸ் மெக்கேனா** () (பிறப்பு: திசம்பர் 3, 1969) என்பவர் அமெரிக்க நாட்டு தொலைக்காட்சி எழுத்தாளர், திரைக்கதை ஆசிரியர் மற்றும் தொலைக்காட்சி, எழுத்தாளர் தயாரிப்பாளர் ஆவார். இவர் அமெரிக்க டாட்!, கம்யூனிட்டி, தி மிண்டி புராஜெக்ட் போன்ற நிகழ்ச்சிகளை எழுதியுள்ளார். அத்துடன் இசுபைடர்-மேன்: ஹோம்கம்மிங் (2017), சுமான்சி: வெல்கம் டூ தி ஜங்கிள் (2017) போன்ற திரைப்படங்களுக்கு திரைக்கதையாளராகவும் மற்றும் ஆன்ட்-மேன் மற்றும் தி வாஸ்ப் (2018), இசுபைடர்-மேன்: பார் பிரம் ஹோம் (2019) போன்ற திரைப்படங்களுக்கு கதை எழுத்தாளராகவும் பணிபுரிந்து உள்ளார்.

## மேற்கோள்கள்

## வெளி இணைப்புகள்
*

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
படே இனாயத் உசைன் கான்

**உஸ்தாத் படே இனாயத் உசேன் கான்** (Ustad Bade Inayat Hussain Khan) (1840-1923) ஒரு பாரம்பரிய இந்திய பாடகர் ஆவார், இவர் புகழ்பெற்ற குவாலியர் கரானாவைச் (பாரம்பரியம்) சேர்ந்தவர். குவாலியர் கரானாவின் நிறுவனர் நாதன் பீர் பக்சின் தாய்வழி பேரனாக இருந்த அட்டு கானின் மகனான இவர், கயல் கெய்கியில் போல் பாண்டை அறிமுகப்படுத்திய முதல் நபராக இருந்தார். இவரது கயல் கெய்கி அனைத்து கரானாக்களிலும் பயன்படுத்தப்படுகிறது.

இவரின் மகன் உஸ்தாத் குர்பன் உசைன் கான் இவரது பாரம்பரியத்தைத் தொடர்ந்தார். மேலும், இராஜ் கயாக் என்ற பட்டத்தைப் பெற்றார்.

## குறிப்புகள்

## வெளி இணைப்புகள்
*

பகுப்பு:இசைக் கலைஞர்கள்
அந்தோணி மேக்கி

**அந்தோணி மேக்கி** () (பிறப்பு:செப்டம்பர் 23, 1978) என்பவர் அமெரிக்க நாட்டு நடிகர் ஆவார். இவர் 2002 ஆம் ஆண்டு முதல் 8 மைல் (2002), பிரதர் டு பிரதர் (2004), ஹேவன் (2004), த ஹர்ட் லாக்கர் (2009), கேங்க்ஸ்டர் ஸ்குவாட் (2014) போன்ற பல திரைப்படங்களில் நடித்துள்ளார்.

இவர் 2014 ஆம் ஆண்டு முதல் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் 'சாம் வில்சன் / பால்கன்' என்ற கதாபாத்திரத்தில் நடித்ததன் மூலம் மிகவும் அறியப்படும் நடிகர் ஆவார். மற்றும் 2021 ஆம் ஆண்டு டிஸ்னி+ தொடரான பால்கன் அண்ட் வின்டர் சோல்ஜர் என்ற வலைத் தொடரிலும் நடித்துள்ளார்.

## ஆரம்ப கால வாழ்க்கை
இவர் நியூ ஓர்லென்ஸ் நகரில் மார்தா மற்றும் வில்லி மேக்கி சீனியர் ஆகியோருக்கு மகனாகப் பிறந்தார். இவரது சகோதரர் கால்வின் மேக்கி என்பவர் துலேன் பல்கலைக்கழகத்தில் பொறியியல் முன்னாள் இணை பேராசிரியராக பணிபுரிந்தார். இப்போது லூசியானா மீட்பு ஆணையத்தில் பணிபுரிகிறார். இவர் 1997 இல் வட கரோலினா ஸ்கூல் ஆப் ஆர்ட்ஸில் உயர்நிலைப் பள்ளியில் நாடக கலையில் பட்டம் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:ஆபிரிக்க அமெரிக்க நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க நாடக நடிகர்கள்